  Майя Бывальцева «Кышкыттэм ӟечлыко сюресъёс» йӧскалык ӵектосъя Дэри ёросысь Хохряки гуртын 2,27 иськем сюресэз тупатъязы. Со сярысь Удмуртиысь тӧролэн но кивалтэтлэн пресс-службазы ивортӥз. Трактоыой ульча пумысен эскерисьёслэн юанъёссы ӧз кылдэ, сое уже кутӥзы. Тупатъям сюреслэн кузьдалаез 1,3 иськем. Отын асальтобетон кык сӥен вализы, дуръёссэ юнматӥзы. Ар пумозь дугдылонниез выльдыны косӥзы на. Тепличной ульчаын ужъёсты али йылпумъяло. 950 метр сюрес люкетэз асфальтобетон кык сӥен вӧлдӥзы, дуръёссэ юнматӥзы, тротуаръёсты выльдӥзы, куд-ог интыын выль лэсьтӥзы. Соосты коляскаен потыны лумыон каризы. Нылпи сад вӧзысь тротуаръёсты кенерен висъязы, школа палась сюресэз потон инытез мукет азе выжтӥзы. Ужез йылпумъян понна юри лёгъёс лэсьтыны кулэ на. «Кыкез ик сюресъёс гуртоослы но, татӥ ортчись машинаослы но туж кулэ – отӥ Котыр сюрес кузя интыяськем сад-бакча возисьёс, коттедж посёлокъёсын улӥсьёс ветло. Уй-нуналскын 2 сюрслэсь трос машинаос ортчо. ярик Туннэ нуналлы Удмуртиын йӧскалык ӵектосъя кык объектъёсын ужъёсты быдэстӥзы ни. Та дыре 29 сюрес люкетъёсын ужало. 2021-тӥ арын оглом 98 объектъёсын 122 иськемлэсь трос сюрес шобретэз тупатъялозы. Тегъёс: Удмуртия сюресъёс Дэри тупатъянужъёс  